Šiauliai

Šiauliai - prononco lau IFA , , esperantlingva pli-malpli-prononco Ŝoŭlej respektive Ŝaŭlej - estas urba komunumo en la nordo de Litovio. Laŭ grandeco ĝi estas la kvara urbo de Litovio. De la jaro 1995 ĝis la 1-a de julio 2010 ĝi estis la administra centro de samnoma distrikto. En 2014 la urbo havis iom pli ol 105 000 loĝantojn.

Ĝi estas la plej granda centro de kulturo kaj edukado en Norda Litovio.
 Historio 
La unuan fojon oni mencias Šiauliai (je la nomoj Soule, Saulia kaj Saulen) en Livonia kroniko en la 13-a jarcento, kie estas priskribata batalo Saulės en la jaro 1236. Fondiĝo, historio kaj nomo de Šiauliai legende estas esprimitaj per tri simboloj en placo de Sunhorloĝo - suno, pafisto kaj lanco. Simbolo de suno, rememorigas Saulės batalon, la pafisto malkovras legendan devenon de urbonomon, kaj la lanco ne permesas forgesi senĉesan tempofluon... Tamen, etimologie la urbonomo origine ne venis de la nuna litova vorto Saulė (suno), sed de la tribo skalvoj, la plej norda el la dek du triboj de la balta popolo praprusoj.

 Geografio 
La urbo situas proksimume 120 km sudokcidente de la latva ĉefurbo Rigo kaj 190 km nordokcidente de la litova ĉefurbo Vilno.

 Vidindaĵoj 
 Katedralo de la sanktaj apostoloj Petro kaj Paŭlo en Šiauliai

 Esperanto 
En la urbo funkcias Esperanto klubo "Ruto".
En Šiauliai de la 14-a ĝis 22-a julio 2007 okazis la 43-aj Baltiaj Esperanto-Tagoj.

 Vidu ankaŭ 
 Monto de krucoj
 Šiauliai (stacidomo)

 Eksteraj ligiloj 
  ()
 Facebook-paĝaro de la urba Esperanto-Klubo Ruto ()
 kluba retejo ( kaj )
 de la antaŭa kluba retejo ruto.lt konserviĝis arkive nur unu momento de oktobro 2008 en la interreta arkivo ()


Kategorio:Distrikto Šiauliai
Kategorio:Urboj de Litovio